 Si aanay xeego na xeego wax u yeelin, ilko na u kala nabad galaan waxa Somaliland la gudboon inay Amuurahan il dheer ka yeelato isla markaana ka hortagto halista ka soo fool leh, Somaliland waxa lagu yaqaanay inay dhexdhexaad ka ahayd hawlgalada Milatari iyo kuwa siyaasadeed ee ka socda Bariga Dhexe, laakiin Wixii ka dambeeyey khudbad sanadeedkii dastuuriga ahayd ee Madaxweyne Siilaanyo ka jeediyey labada Gole sanadkii 2015 kii oo uu Sucuudiga iyo Xulufadiisa ku taageeray markii dagaalka Yemen bilowday waxa muuqatay in kaalintii dhexdhexaadnimo ay ka soo dabacday Somaliland, sidaas awgeed waa inay Somaliland danaheeda ka dhex raadiso meeshan, kalana soo dhex baxdo, sidoo kalena ay ka gaashaamanto wixii caqabad ah ee amuurahan ka dhalan kara. 